Pirkimo sąlygų priedas „Sutarties projektas“

VIEŠOJO PIRKIMO-PARDAVIMO SUTARTIS Nr. VPS-_____

DARBUOTOJŲ DRAUDIMAS NUO NELAIMINGŲ ATSITIKIMŲ

2025 m. ______________  __d. 
Kaunas

Viešoji įstaiga „Ekoagros“, juridinio asmens kodas 259925770, kurios registruota buveinė yra                      Laisvės al. 67, Kaunas, atstovaujama ............................................................., veikiančio (-ios) pagal ................................................................................................ (toliau – Paslaugų pirkėjas),
ir
[teisinė forma] [pavadinimas], juridinio asmens kodas [kodas], kurios registruota buveinė yra [adresas], atstovaujama [pareigos][vardas pavardė], veikiančio (-ios) pagal [dokumentas kurio pagrindu veikia asmuo] (toliau – Paslaugos teikėjas),
toliau kartu šioje Sutartyje vadinamos „Šalimis“, o kiekviena atskirai „Šalimi“, vadovaujantis skelbiamos apklausos būdu atlikto viešojo pirkimo sąlygomis (CVP IS nuoroda …………), sudarė šią viešojo pirkimo sutartį (toliau - Sutartis) ir susitarė dėl toliau išvardytų sąlygų.

1. SUTARTIES OBJEKTAS
0.  Paslaugos teikėjas įsipareigoja suteikti, o Paslaugų pirkėjas atsiskaityti už suteiktas darbuotojų draudimo nuo nelaimingų atsitikimų paslaugas (toliau – draudimo paslaugos).
0. Draudžiami Paslaugų pirkėjo darbuotojai, nurodyti sutarties priede Techninė specifikacija. 
0. Paslaugų pirkėjo darbuotojų nuo nelaimingų atsitikimų draudimas įforminamas draudimo liudijimu (-ais) (polisu (-ais), prie poliso (-ų) pridedamas draudžiamų darbuotojų pareigybių sąrašas.
0. Draudimo polisų įsigaliojimo data yra 2024 m. vasario 3 d. ir galiojimo terminas 12 mėnesių. 

2. PASLAUGŲ KAINA
0. Maksimali sutarties vertė - _______________ EUR (suma žodžiais).
0. Metinė draudimo įmoka 1 asmeniui ______EUR (suma žodžiais).
0. Į Sutarties priede nurodytą draudimo paslaugų kainą įtraukti visi Paslaugos teikėjui privalomi mokėti mokesčiai ir visos su draudimo paslaugų teikimu susijusios išlaidos.
0. Sutarčiai taikoma fiksuoto įkainio kainodara. Draudimo paslaugų įkainiai perskaičiuojami Techninės specifikacijos 22 punkte nurodytais atvejais.
0. Paslaugų pirkėjas neprivalo įsigyti draudimo paslaugų už Sutarties 2.1. punkte nurodytą vertę, jei tam nebus poreikio.

3. APMOKĖJIMO TVARKA
3.1. Paslaugų pirkėjas draudimo įmokas sumoka iš karto už visą draudimo galiojimo laikotarpį. Sutarties prieduose nustatytos įmokos  sumokamos Paslaugos teikėjui per 5 (penkias) darbo dienas nuo sąskaitos – faktūros (mokėjimo pranešimo) gavimo dienos. Paslaugos teikėjo pateiktoje sąskaitoje-faktūroje turi būti nurodoma Sutarties numeris ir data.
3.2. Vykdant sutartį, sąskaitos–faktūros teikiamos tik elektroniniu būdu. PVM sąskaitos faktūros, kreditiniai ir debetiniai dokumentai turi būti teikiami naudojantis „Sąskaitų administravimo bendrąja informacine sistema“ (toliau - SABIS). Paslaugų pirkėjas elektronines sąskaitas–faktūras priima ir apdoroja naudodamasis SABIS priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.
3.3. Paslaugų pirkėjas visas mokėtinas sumas moka pavedimu į sąskaitoje nurodytą Paslaugos teikėjo banko sąskaitą.
3.4. Paslaugų pirkėjas nenumato tiesioginio atsiskaitymo su subtiekėjais galimybės. 

4. Paslaugų pirkėjo TEISĖS IR PAREIGOS
4.1. Paslaugų pirkėjas turi nedelsdamas suteikti Paslaugos teikėjui visą turimą informaciją kuri reikalingą Sutarčiai vykdyti.
4.2. Paslaugų pirkėjas įsipareigoja bendradarbiauti su Paslaugos teikėju ir suteikti jam visą informaciją, kurios pastarasis pagrįstai prašo, kad galėtų vykdyti Sutartį.
4.3. Paslaugų pirkėjas privalo Sutartyje nustatytomis sąlygomis ir tvarka laiku apmokėti Paslaugos teikėjo pateiktą sąskaitą faktūrą.

5. PASLAUGOS TEIKĖJO TEISĖS IR PAREIGOS
5.1. Paslaugos teikėjas visus dokumentus ir informaciją, gautą pagal Sutartį, laiko konfidencialia ir be išankstinio raštiško Paslaugų pirkėjo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Paslaugų pirkėjas.
5.2. Kai Paslaugos teikėjas nevykdo ar netinkamai vykdo savo sutartines prievoles, jis turi, Paslaugų pirkėjui pareikalavus, kaip įmanoma greičiau savo sąskaita ištaisyti bet kokius trūkumus, susijusius su draudimo paslaugų teikimu.
5.3. Paslaugos teikėjas, gavęs iš Paslaugų pirkėjo visus dokumentus, reikalingus draudžiamojo įvykio priežastims ir aplinkybėms bei nuostolio dydžiui nustatyti, draudimo išmoką išmoka ne vėliau kaip Lietuvos Respublikos teisės aktuose nustatytu terminu.
5.4. Paslaugos teikėjas įsipareigoja laikytis Viešosios įstaigos „Ekoagros“ antikorupcinėje politikoje, patvirtintoje Viešosios įstaigos „Ekoagros“ direktoriaus 2020 m. rugpjūčio 27 d.  įsakymu Nr. V-108 (toliau – Antikorupcinė politika), nustatytų reikalavimų. Antikorupcinė politika skelbiama viešai Paslaugų pirkėjo interneto svetainėje www.ekoagros.lt skiltyje „Korupcijos prevencija“.

6. DARBUOTOJŲ NUO NELAIMINGŲ ATSITIKIMŲ DRAUDIMO 
PASLAUGŲ TEIKIMO NUOSTATOS
6.1. Draudimo paslaugų teikimo sąlygos yra apibrėžtos Techninėje specifikacijoje (priedas Nr. 1).
6.2. Darbuotojų nuo nelaimingų atsitikimų draudimui taikomos Paslaugos teikėjo patvirtintos (nurodomas Draudiko priimtas teisės aktas, kuriuo patvirtintos darbuotojų nuo nelaimingų atsitikimų draudimo taisyklės ir jo data) Darbuotojų nuo nelaimingų atsitikimų draudimo taisyklės Nr. ____ su pakeitimais ir papildymais. Esant prieštaravimams tarp šioje Sutartyje (bei jos prieduose) ir Darbuotojų nuo nelaimingų atsitikimų draudimo taisyklėse numatytų sąlygų, taikomos šioje Sutartyje nurodytos sąlygos.

7. ŠALIŲ ATSAKOMYBĖ
7.1. Paslaugų pirkėjas, uždelsęs sumokėti Sutarties 3.1 punkte numatyta tvarka, įsipareigoja Paslaugos teikėjui pareikalavus mokėti Paslaugos teikėjui 0,02 % nuo neapmokėtos sąskaitos dydžio delspinigius, už kiekvieną uždelstą dieną. 
7.2. Paslaugos teikėjas, uždelsęs suteikti draudimo paslaugas Sutartyje numatytais terminais, moka Paslaugų pirkėjui 0,02 % nuo nesuteiktų draudimo paslaugų vertės delspinigius už kiekvieną uždelstą dieną.
7.3. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.4. Paslaugos teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
7.5. Sutarties nuostatos dėl nuostolių, patirtų Sutarties galiojimo metu, atlyginimo galioja ir po Sutarties nutraukimo, jeigu Šalys nesusitaria raštu kitaip.
7.6. Delspinigių ir baudų sumokėjimas neatleidžia Sutarties Šalių nuo pareigos vykdyti šioje Sutartyje prisiimtus įsipareigojimus.

8. NENUGALIMA JĖGA (FORCE MAJEURE)
8.1. Nė viena Sutarties Šalis nėra laikoma pažeidusia Sutartį arba nevykdančia savo įsipareigojimų pagal Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.
8.2. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.
8.3. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 5 (penkias) kalendorines dienas. Nė viena iš Šalių neturi teisės reikalauti, kad kita šalis atlygintų dėl to patirtus nuostolius.

9. SUTARTIES ĮSIGALIOJIMAS, GALIOJIMO TERMINAS
IR NUTRAUKIMO TVARKA
9.1. Sutartis įsigalioja, nuo jos pasirašymo dienos ir galioja iki visiško Šalių įsipareigojimų įvykdymo.
9.2. Draudžiami Paslaugų pirkėjo darbuotojai laikomi apdraustais nuo 2024-02-03 dienos, o ne nuo įmokos sumokėjimo momento. 
9.3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
9.4. Sutartį galima nutraukti šiais atvejais:
9.4.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis.
9.4.2. Paslaugų pirkėjo sprendimu prieš 10 kalendorinių dienų raštu įspėjus Paslaugos teikėją Viešųjų pirkimų įstatymo 90 straipsnio 1 dalyje nurodytais atvejais.
9.4.3. abiejų Šalių rašytiniu susitarimu. 
9.5. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

10. TAIKYTINA TEISĖ
10.1. Šiai Sutarčiai taikoma ir ji aiškinama pagal Lietuvos Respublikos teisę.

11. GINČŲ SPRENDIMO TVARKA
11.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose. 

12. KITOS NUOSTATOS
12.1.  Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
12.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
12.3. Paslaugų pirkėjo paskirtas asmuo, atsakingas už Sutarties vykdymą __________________________,  el. p.___________________, mob. tel. ___________________.
12.4. Paslaugų pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas - ___________________________.
12.5. Paslaugos teikėjo paskirtas asmuo, atsakingas už Sutarties vykdymo koordinavimą______________________, el. p. ________________, mob. tel. _______________.
12.6. Jeigu pirkimo vykdymo metu nebuvo tikrinama Paslaugos teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugos teikėjas įsipareigoja Paslaugų pirkėjui, kad Sutartį vykdys tik tokią teisę turintys asmenys.
12.7. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
12.8. Sutartis sudaroma tarpininkaujant UADBB „Rizikos cesija“, į. k. 126231645.
12.9. Sutartis sudaroma lietuvių kalba.
12.10. Jei sutartis sudaroma ją pasirašant fiziniais Šalių parašais, pasirašoma tiek sutarties egzempliorių, kiek yra sutarties Šalių. Jei sutartis sudaroma ją pasirašant kvalifikuotais elektroniniais parašais, Šalys pasirašo vieną sutarties egzempliorių, perduodamą viena kitai naudojantis telekomunikacijų galiniais įrenginiais. Jei sutartis sudaroma ją pasirašant skirtingais parašų formatais, Šalys apsikeičia pasirašytais sutarties egzemplioriais, naudojantis atitinkamomis apsikeitimo priemonėmis.
12.11. Sutartis turi priedus:
12.11.1. Techninė specifikacija (pateikta kartu su pirkimo sąlygomis)
12.11.2. Paslaugos teikėjo pasiūlymas.

13. ŠALIŲ ADRESAI IR REKVIZITAI
PASLAUGŲ PIRKĖJAS				PASLAUGOS TEIKĖJAS

Viešoji įstaiga „Ekoagros“
Laisvės al. 67, LT- 44304 Kaunas
Juridinio asmens kodas 259925770
PVM mokėtojo kodas LT599257716
A/s LT95 7300 0100 0222 6533
Swedbank AB
Banko kodas 73000
Tel. +370 37 203181
El. p. ekoagros@ekoagros.lt

Atstovas pareigos
Vardas, pavardė

______________					
(parašas)									
______________

















